
ЧРЕЗ ПРЕДСЕДАТЕЛЯ НА
ОБЩИНСКИ СЪВЕТ

ДО
ОБЩИНСКИ СЪВЕТ
РАДОМИР

ДОКЛАДНА ЗАПИСКА

От КИРИЛ СТОЕВ – КМЕТ НА ОБЩИНА РАДОМИР


Относно: Кандидатстване на Община Радомир по Процедура за предоставяне на безвъзмездна финансова помощ чрез подбор на проектни предложения BG05SFPR001-2.003 „Подкрепа за ученици с таланти“

Правно основание: На основание чл.21 ал.1 т.23 и ал.2 от ЗМСМА, във връзка с чл.17, ал.1, т.3 от същия закон.
	
УВАЖАЕМИ ГОСПОДИН КИРИЛОВ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

	Програма „Образование“ ще разкрие процедура за кандидатстване за предоставяне на безвъзмездна финансова помощ чрез подбор на проектни предложения BG05SFPR001-2.003 „Подкрепа за ученици с таланти“, която ще стартира на 30.09.2025г. Към настоящия момент краен срок за кандидатстване по гореспоменатата процедура не е посочен.
Основната цел на процедурата е осигуряване на подкрепа на местно ниво за насърчаване на деца/ученици да демонстрират таланти в областта на STEM, изкуствата, културата, спорта и чуждите езици и да постигат по-високи резултати в обучението. 
Специфичната цел е подкрепа за развитие и изява на талантите на децата и учениците на местно ниво.
	Общият бюджет по настоящата процедура за предоставяне на безвъзмездна финансова помощ е 33 000 000 лв. разпределени, както следва:
Компонент 1 - По-слабо развити региони (Северозападен район, Северен централен район, Североизточен район, Югоизточен район и Южен централен район): 26 551 725 лв.   
Компонент 2 - Регион в преход (Югозападен район): 6 448 275 лв. 
Минимален размер на безвъзмездната финансова помощ за проектно предложение по настоящата процедура – 100 000 лева., а Максималния – 750 000 лева. Важно е да се отбележи, че по настоящата процедура не се изисква съфинансиране от страна на кандидата и партньорите.
	Допустими партньори по процедурата са:
· Юридически лица с нестопанска цел (ЮЛНЦ) за осъществяване на дейност в обществена полза с доказан опит и експертиза в сферата на образованието/изкуствата/културата/спорта и/или работата с уязвими групи;
· Държавни и общински културни организации, както и частни културни организации със статут на сдружения с нестопанска цел за осъществяване на дейност в обществена полза, съгласно Закона за закрила и развитие на културата;
· Читалища, съгласно Закона за народните читалища;
· Обществени библиотеки, съгласно Закона за обществените библиотеки;
· Спортни клубове със статут на сдружения с нестопанска цел за осъществяване на дейност в обществена полза, съгласно Закона за физическото възпитание и спорта;
По настоящата процедура за предоставяне на безвъзмездна финансова помощ чрез подбор са допустими следните дейност и поддейности:
Дейност 1. Подкрепа за развитие и изява на талантите на деца и ученици на местно ниво чрез участие в конкурси, състезания, олимпиади, кръжоци, работилници и други събития за насърчаване на талантите. Тази дейност включва две поддейности:
Поддейност 1.1 Подготовка на деца и ученици в областта на изкуствата, културата, спорта, STEM и чуждите езици чрез форми като обучителни и тренировъчни лагери, академии, майсторски класове, работилници, кръжоци, школи и др.;
Поддейност 1.2 Организиране и осигуряване участието на деца и ученици в събития за насърчаване на талантите на местно ниво като олимпиади, конкурси, състезания, включително състезания по професии, турнири, хакатони, STEM/научни и творчески фестивали/форуми, пленери, викторини, кръжоци, фестивали, работилници и др. и предоставяне на стипендии и материални поощрения за отличилите се деца/ученици, постигнали най-високи резултати

Смятам, че с така поставените условия Община Радомир би могла да кандидатства и да подкрепи талантливите деца на Радомир. 


Във връзка с гореизложеното и на основание чл. 21, ал. 1, т. 23 от ЗМСМА и във връзка във връзка с чл.17, ал.1, т.3 от същия закон  Общински съвет, предлагам Общински съвет – Радомир да обсъди и вземе следното:  






Р Е Ш Е Н И Е:
Дава съгласие кмета на Община Радомир да подаде и подпише проектно предложение по Процедура за предоставяне на безвъзмездна финансова помощ чрез подбор на проектни предложения BG05SFPR001-2.003 „Подкрепа за ученици с таланти“



ВНАСЯ,
КИРИЛ СТОЕВ
Кмет на Община Радомир

